[{"text_idx": "#000003", "text": "Ymunwch gyda ni \u2013 rydym bob amser yn chwilio am wirfoddolwyr fel chi"}, {"text_idx": "#000007", "text": "Mae Gwirfoddoli gyda FareShare Cymru yn gyfle i gwrdd a\u0302 ffrindiau newydd, ennill sgiliau newydd a chynnig rhywbeth yn o\u0302l i\u2019n cymunedau."}, {"text_idx": "#000009", "text": "Felly, os ydych chi dros 16 ac yn gallu cynnig ychydig oriau\u2019r wythnos, cysylltwch gyda ni ar volunteer@fareshare.cymru neu ffoniwch 029 2036211"}, {"text_idx": "#000010", "text": "Byddwch yn ein cynorthwyo i gadw trefn yn ein warws a chadw\u2019r bwyd sy\u2019n cyrraedd ac yn gadael ein warws yn ddiogel. Byddwch hefyd yn ein helpu i drefnu archebion ar gyfer ein haelodau cymunedol ac yn ennill profiad sylweddol fel rhan o di\u0302m y warws. Mae\u2019n bosib y bydd modd ichi fanteisio ar hyfforddiant wagen fforch godi hefyd"}, {"text_idx": "#000011", "text": "Buasai\u2019n amhosib inni gludo bwyd i\u2019n haelodau bwyd cymunedol, i baratoi prydau i\u2019r rheiny mewn angen, heb y gyrwyr. Os ydych chi dros 25 ac yn meddu ar drwydded yrru lawn a heb bwyntiau, cysylltwch gyda ni. Rydym yn cynnig hyfforddiant a chefnogaeth gyda gyrru ein faniau 3.5 tunnell. Os ydych chi\u2019n yrrwr faniau profiadol, neu\u2019n dymuno ennill profiad, fe allwn ni eich helpu chi i\u2019n helpu ni."}, {"text_idx": "#000012", "text": "Ymunwch gydag ein gyrwyr ar eu teithiau\u2019n cludo bwyd i\u2019r mannau priodol, Os ydych chi\u2019n fodlon codi a chario\u2019r bwyd \u2013 mae\u2019n fwy effeithiol nag ymweld a\u0302\u2019r gym, ac yn gallu helpu gyda chyfeirio\u2019r gyrrwr, gallai hon fod y ro\u0302l ddelfrydol ichi."}, {"text_idx": "#000013", "text": "Ro\u0302l gymysg gan ein helpu i sicrhau y caiff ein holl fwyd ei gofnodi\u2019n gywir a bod ein nodiadau danfon yn barod i\u2019w cludo gyda\u2019r archebion. Os oes gennych chi lygaid craff am fanylion ac yn dymuno ennill sgiliau swyddfa a TchG, dyma\u2019r ro\u0302l fyddai\u2019n gweddu ichi."}, {"text_idx": "#000014", "text": "O bryd i\u2019w gilydd, mae angen cymorth arnom i ddiweddaru ein rhaglenni cyfryngau cymdeithasol a marchnata. Os ydych chi\u2019n dymuno dilyn gyrfa yn y byd marchnata, gallai hon fod yr union ro\u0302l ichi."}, {"text_idx": "#000015", "text": "Mae FareShare Cymru yn ehangu. Helpwch ni i ledaenu\u2019r gair i recriwtio mwy o gyflenwyr bwyd a sicrhau bod ein Haelodau Bwyd Cymunedol mor hapus ac yn ymgysylltu gymaint a\u0302 phosibl. Gallwch chi helpu i gefnogi dau ben yr hyn rydyn ni\u2019n ei wneud, o\u2019r bwyd sy\u2019n dod mewn, i ben ei daith yn cael ei wneud yn brydau bwyd gan ein Haelodau Bwyd Cymunedol"}, {"text_idx": "#000016", "text": "Heb wirfoddolwyr, ni allai FareShare Cymru wneud yr hyn \u2018rydym ni\u2019n ei wneud. Helpwch ni i sicrhau bod ein gwirfoddolwyr presennol mor hapus ag y gallant fod, ac yn ymgysylltu gymaint ag sy\u2019n bosib, a helpwch ni i ledu\u2019r gair er mwyn recriwtio mwy o wirfoddolwyr. Gorau po fwyaf!"}, {"text_idx": "#000017", "text": "Y buddion ynghlwm a\u0302 gwirfoddoli gyda ni:"}, {"text_idx": "#000018", "text": "Helpu dosbarthu bwyd i\u2019r rheiny sydd mewn angen\nArbed cannoedd o dunelli o fwyd rhag mynd i wastraff yn ddiangen.\nEnnill sgiliau gwaith a phrofiad mewn gweithle.\nHybu eich hyder a gwneud ffrindiau mewn grw\u0302p amrywiol a chefnogol."}, {"text_idx": "#000019", "text": "Mae ein gwirfoddolwyr yn dweud bod gwirfoddoli gyda ni yn werth chweil, yn eu cadw\u2019n heini ac yn eu helpu i deimlo\u2019n rhan o\u2019r gymuned."}, {"text_idx": "#000020", "text": "Rydym yn cynnig profiad unigryw i wirfoddoli fel ti\u0302m. Mae\u2019r diwrnodau hyn yn hwyl, yn gyfle ichi gyflawni gwaith corfforol ac yn fodd ichi"}]